Cadillac Seville

Cadillac Seville buvo prabangus vidutinės klasės automobilis, kurį gamino Cadillac. Automobiliai su pavadinimu Seville buvo retkarčiais gaminamas 6 ir 7 dešimtmečiuose, modelis buvo gaminamas kaip nuolatinis tarp 1975 ir 2004 metų.

Istorija 
Seville buvo pristatytas 1975 metais, kaip atsakas į didėjantį prabangių automobilių iš europos populerumą Jungtinėse Amerikos Valstijose. Importuojami prabangūs automobiliai, tokie kaip BMW ar Mercedes-Benz buvo pigesni, mažiau prabangūs ir žymiai mažesni nei tų metų Cadillac'ai, bet laikui bėgant jie tapo prabangūs ir net brangesni už Cadillac markės automobilius. Tada tapo aišku, kad tradicinė amerikos automobilių pramonės paradigma „Didesnis yra geresnis“ nebebuvo efektyvi. Seville tapo mažiausiu ir brangiausiu Cadillac automobiliu skirtu konkuruoti su importiniais automobiliais iš europos.

1975–1979 

Pirmosios kartos Seville buvo pradėta gaminti 1975 metais. Automobilis buvo gaminamas ant galiniais ratais varomiems automobiliams skirtos GM K platformos, kuri buvo gaminama GM X platformos pagrindu. Naujasis automobilis buvo mažiausias Cadillac’as prekyboje, jis svėre net 450 kg mažiau už jam artimiausią Cadillac DeVille modelį. Seville buvo taip pat ir pats brangiausias Cadillac automobilis, kurio kaina siekė 12 479 dolerių.

Po kapotu automobilis turėjo 5,7 litrų Oldsmobile V8 variklį su elektroniniu būdu kontroliuojama įpurškimo sistema. Sistema automobilį padarė maloniu vairuoti, bei suteikė jam jėgos, kurios dažniausiai trūkdavo tų laikų automobiliams. Seville turėjo 180 AG ir nuo 0 iki 97 km/h galėjo įsibėgėti per 11,5 sekundes. 1978 metais pasirodė dyzelis 5,7 litrų V8 variklis, tačiau naujasis variklis negalėjo pasigirti nei galingumu, nei kokybe.

Varikliai 
 1975–1979 – 5,7 l Oldsmobile V8 
 1978–1979 – 5,7 l LF9 Diesel V8

1980–1985 

1980 metams Cadillac perkėlė Seville ant naujos priekiniais ratais varomos GM K platformos, kuri buvo sukurta pagal Cadillac Eldorado, Buick Riviera ir Oldsmobile Toronado naudojamą GM E platformą. Automobilis išsigyrė savo bagažinė, kuri tuo metu sukėlė daug diskusijų, kadangi priminė senesnių laikų Daimler automobilius. Seville buvo varomas priekiniais ratais ir turėjo nepriklausomą galinę pakabą.

Iš pradžių automobilio pardavimai buvo priimtini, tačiau nevykę eksperimentai su dyzeliniu 5,7 litrų Oldsmobile V8 ir prastai veikiančiu Cadillac V8-6-4 varikliais, pradėjo silpninti automobilio pardavimus. 1981 metais pasirodė naujas tačiau silpnas 4,1 litro V8 variklis, kuris taip pat nepasižymėjo gera darbo kokybe. Galu gale automobilis gavo 4,1 litro Buick V6 variklį, kuris nors ir buvo kokybiškas, nebuvo pritaikytas tokio dydžio automobiliams ir automobilyje jautėsi jėgos trūkumas.

Varikliai 
 1980 – 6,0 l Cadillac V8, 145 AG (108 kW)
 1980–1985 – 5,7 l LF9 Diesel V8, 105 AG (78 kW)
 1981 – 6,0 l L62 V8-6-4-V8,145 AG (108 kW)
 1981–1982 – 4,1 l Buick V6, 125 AG (93 kW)
 1982 – 4,1 l LT8 HT4100 V8, 125 AG (93 kW)
 1982–1985 – 4,1 l LT8 HT4100 V8, 135 AG (101 kW)

1986–1991 

1986 metais pasirodė visiškai naujas, gerokai mažesnis, bei aerodinamiškesnis Seville modelis. Automobilis buvo konservatyvios išvaizdos, bet buvo palyginamai mažas, todėl žmonės jį laikė blankiu. Nepaisant populiarumo trūkumo, automobilis galėjo pasigirti nauja šasi su patobulinta transmisija ir variklio kontrolės sistema, kurios dėka greitkeliu buvo galima nuvažiuoti net 30 myliu su vienu galonu kuro. Automobilyje buvo įdiegta kompiuterinė sistema stebinti, automobilio variklio ir įvairių sistemų darbą. Tačiau nepaisant visų šių naujovių automobilių buvo parduodama gerokai mažiau nei buvo tikėtasi, tad Seville buvo kiek atnaujintas 1988 metams. 1988 metais pasirodė nauja Seville Touring Sedan versija, kuri 1989 metais buvo pervadinta į STS. Nauja versija turėjo specialią pakabą, pagerintą automobilio valdimą, bei kiek pakeistą išvaizdą.

Varikliai 
 1986–1987 – 4,1 l LT8 HT4100 V8 ,130 AG (97 kW)
 1988–1989 – 4,5 l HT4500 V8 ,155 AG (115 kW)
 1990 – 4,5 l LW2 HT4500 SFI V8 ,180 AG (134 kW)
 1991 – 4,9 l L26 HT4900 SFI V8 ,200 AG (149 kW)

1992–1997 

1992 metams, Cadillac pristatė naują daug europietiškiau atrodantį Seville modelį. Automobilis buvo išrinktas žurnalo Motor Trend metų automobiliu, bei pakliuvo į žurnalo Car and Driver dešimties geriausių sąrašą.

1993 metais pasirodžiusi Cadillac Northstar Sistema, kurią sudarė Northstar 32-vožtuvų aliuminis V8 variklis, bei speciali galinė pakaba, padėjo automobiliui grįžti į perkamiausių sąrašą. Seville buvo mažiausiu Cadillac automobiliu iki 1997 metų, kol šį titulą perėmė Cadillac Catera.

Seville buvo skirstomas į du sub-modelius:
 Seville Luxury Sedan (SLS)
 Seville Touring Sedan (STS)
Abu automobiliai kainavo mažiau 40 000 dolerių.

1998–2004 

1998 metais Seville buvo atnaujinta ir gaminamas ant patobulintos GM K platformos. 1997 metais pasirodžiusi Cadillac Catera perėmė mažiausio Cadillac'o vardą. Penktos kartos Seville ratų bazė buvo ilgesnė, nei ketvirtos kartos modelio, tačiau automobilio bendras ilgis buvo mažesnis. Automobilio išorė mažai skyrėsi nuo ketvitos kartos Seville. Automobilis buvo siūlomas SLS ir STS versijomis, STS turėdamas 300 arklio galių (224 kW) tapo galingiausiu priekiniais ratais varomu automobiliu rinkoje. STS modelis su pilna komplektacija kainavo 52 075$.

Automobilis buvo parduodamas iki 2004 metų. 2005 metais jį pakeitė galiniais ratais varomas Cadillac STS modelis. Priekiniais ratais varomas Seville STS buvo baigtas gaminti 2003 metų gegužės 16 diena, o SLS 2003 metų gruodžio 5 diena.

Varikliai 

Seville
Vidutiniai automobiliai